
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός ζητημάτων προθεσμιών, καταβολής 
αρμοδιοτήτων και κάθε αναγκαίου θέματος για 
την εφαρμογή της παραγράφου 2 του άρθρου 
398 του ν. 4512//2018 (Α'5), ως προς την μείωση 
των προστίμων ή των πρόσθετων φόρων. 

ΔΙΟΡΘΩΣΕΙΣ ΣΦΑΛΜΑΤΩΝ 

2 Διόρθωση σφάλματος στην 10709/28-12-2017 
απόφαση που δημοσιεύθηκε στο ΦΕΚ 4810/ 
29-12-2017/τ.Β' του Εθνικού Κέντρου Κοινωνικής 
Αλληλεγγύης. 


ΑΠΟΦΑΣΕΙΣ 

Αριθμ. ΠΟΑ. 1012 (1) 

Καθορισμός ζητημάτων προθεσμιών, καταβολής, 
αρμοδιοτήτων και κάθε αναγκαίου θέματος για 
την εφαρμογή της παραγράφου 2 του άρθρου 
398 του ν. 4512//2018 (Α'5), ως προς την μείωση 
των προστίμων ή των πρόσθετων φόρων. 

Ο ΔΙΟΙΚΗΤΗΣ 

ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) της παραγράφου 2 του άρθρου 398 του ν. 4512/2018, 
«Ρυθμίσεις για την εφαρμογή των διαρθρωτικών μεταρ¬ 
ρυθμίσεων του Προγράμματος Οικονομικής Προσαρ¬ 
μογής και άλλες διατάξεις» και ειδικότερα τις διατάξεις 
του τελευταίου εδαφίου, με τις οποίες εξουσιοδοτείται 
ο Διοικητής της Ανεξάρτητης Αρχής Δημοσίων Εσόδων 
(Α.Α.Δ.Ε.) να καθορίζει ζητήματα προθεσμιών, κατα¬ 
βολής, αρμοδιοτήτων και κάθε αναγκαίο θέμα για την 
εφαρμογή της ως άνω παραγράφου του άρθρου αυτού, 

β)Τωνπαραγράφων 1 έως 3 του άρθρου 49του ν. 4509/ 
2017 (Α' 201) «Μέτρα θεραπείας ατόμων που απαλλάσ¬ 
σονται από τη ποινή λόγω ψυχικής ή διανοητικής δια¬ 
ταραχής και άλλες διατάξει, 


γ) του κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α' 94) και ειδικό¬ 
τερα των άρθρων 1,2,7,13,14,17 και 41, όπως ισχύουν, 
δ) του Κώδικα Φορολογικής Διαδικασίας - ν. 4174/2013 
(Α' 170), και ειδικότερα των άρθρων 2, 37, 41, 58, 58Α 
παρ. 2,59, 62 και 63 αυτού, 
ε) της αριθμ. Δ. ΟΡΓ. Α 1036960 ΕΞ 2017/10.03.2017 
(Β' 968) απόφαση του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)». 

2. Την αριθμ. Δ6Α 1015213 ΕΞ 2013/28.1.2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στο Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως ισχύει, 
σε συνδυασμό με τις διατάξεις της υποπαραγράφου α' 
της παρ. 3 του άρθρου 41 του ν. 4389/2016. 

3. Την αριθμ. 1 της 20.01.2016 (Υ.Ο.Δ.Δ. 18) πράξη 
του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγράφου 
10 του άρθρου 41 του ν. 4389/2016 και την αριθμ. 39/3 
της 30-11-2017 (Υ.Ο.Δ.Δ. 689) απόφαση του Συμβουλίου 
Διοίκησης της Ανεξάρτητης Αρχής Δημοσίων Εσόδων 
«Ανανέωση της θητείας του Διοικητή της Ανεξάρτητης 
Αρχής Δημοσίων Εσόδων». 

4. Την ΠΟΑ. 1214/22.12.2017 (Β' 4618) απόφαση του 
Διοικητή της Ανεξάρτητης Αρχής Δημοσίων Εσόδων 
«Καθορισμός της διαδικασίας και κάθε αναγκαίου θέ¬ 
ματος, για την εφαρμογή των παραγράφων 1 έως 3 του 
άρθρου 49 του ν. 4509/2017 (ΦΕΚ Α' 201) ως προς την 
επιβολή της επιεικέστερης κύρωσης για φορολογικές 
παραβάσεις». 

5. Την ανάγκη καθορισμού της προθεσμίας εξόφλησης 
της οφειλής για τη μείωση του επιβληθέντος προστίμου 
ή του πρόσθετου φόρου στις εκκρεμείς υποθέσεις της 
παραγράφου 50 του άρθρου 72 του ν. 4174/2013, όπως 
προστέθηκε με την παράγραφο 2 του άρθρου 398 του 
ν. 4512//2018 (Α' 5), καθώς και κάθε άλλου αναγκαίου 
θέματος για την εφαρμογή της εν λόγω παραγράφου. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο- 

λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

Άρθρο 1 

1. Ως προκύπτουσα οφειλή για την εφαρμογή των δια¬ 
τάξεων της παραγράφου 50 του άρθρου 72 του ν. 4174/ 
2013 θεωρείται το τελικό ποσό της, ανά καταλογιστική 
πράξη, οριζόμενης φορολογικής υποχρέωσης όπως δι¬ 
αμορφώνεται μετά τη μείωση κατά ποσοστό σαράντα 
τοις εκατό (40%) των σχετικών προστίμων ή πρόσθετων 
φόρων κατ' εφαρμογή των διατάξεων της παραγράφου 
50 του άρθρου 72 του ν. 4174/2013. 

2. Αρμόδιος Προϊστάμενος για την εφαρμογή της πα¬ 
ρούσας απόφασης είναι ο Προϊστάμενοςτης υπηρεσίας 
που εξέδωσε την πράξη. Σε περίπτωση έκδοσης της πρά¬ 
ξης από Προϊστάμενο υπηρεσίας της οποίας έχει παύσει 
ή ανασταλεί η λειτουργία ή από Προϊστάμενο Δ.Ο.Υ. της 
οποίας έχει καταργηθείτο τμήμα Ελέγχου, αρμόδιος για 
την εφαρμογή της παρούσας είναι ο Προϊστάμενος της 
οργανικής μονάδας στην οποία έχει περιέλθει η αρμο¬ 
διότητα παρακολούθησης και διεκπεραίωσης των εκ¬ 
κρεμών υποθέσεων, σύμφωνα με τις οικείες αποφάσεις. 

3. Για την εφαρμογή της κατά τα ανωτέρω μείωσης του 
προστίμου ή του πρόσθετου φόρου, ο αρμόδιος Προϊ¬ 
στάμενος εκδίδει ατομικό φύλλο έκπτωσης (Α.Φ.ΕΚ.), 
κατόπιν αίτησης του φορολογούμενου, στην οποία ανα- 
φέρονται οι καταλογιστικές πράξεις για τις οποίες προ- 
έβη σε εξόφληση της προκύπτουσας οφειλής και στην 
οποία επισυνάπτονται τα σχετικά αποδεικτικά στοιχεία 
εξόφλησης αυτής. 

Άρθρο 2 

1. Τα πρόστιμα ή οι πρόσθετοι φόροι σε πράξεις δι¬ 
ορθωτικού προσδιορισμού του φόρου των περιπτώ¬ 
σεων α) και β) της παραγράφου 50 του άρθρου 72 του 
ν. 4174/2013, όπως προστέθηκε με την παράγραφο 2 
του άρθρου 398 του ν. 4512/2018, που κοινοποιούνται 
στον φορολογούμενο από την έναρξη ισχύος των δια¬ 
τάξεων της παραγράφου αυτής (17.1.2018), μειώνονται 
σύμφωνα με τις διατάξεις του δευτέρου εδαφίου της 
παραγράφου αυτής, εφόσον αυτός υποβάλλει, εντός της 
προθεσμίας άσκησης ενδικοφανούς προσφυγής ανέκ¬ 
κλητη και ανεπιφύλακτη δήλωση αποδοχής της πράξης 
διορθωτικού προσδιορισμού του φόρου και καταβάλλει 
την προκύπτουσα οφειλή εντός 30 ημερών από την κοι¬ 
νοποίηση της προαναφερθείσας πράξης διορθωτικού 
προσδιορισμού. 

2. Εξαιρετικά επί πράξεων διορθωτικού προσδιορι¬ 
σμού της προηγούμενης παραγράφου, εφόσον, με την 
υποβολή της ανέκκλητης και ανεπιφύλακτης δήλωσης 
αποδοχής της πράξης, συντρέχει και περίπτωση εφαρμο¬ 
γής των διατάξεων της παραγράφου 3 του άρθρου 49 του 
ν. 4509/2017 για την επιεικέστερη κύρωση, η οριζόμενη 
στο δεύτερο εδάφιο της περίπτωσης α' του άρθρου 2 
της απόφασης Διοικητή ΑΑΔΕ ΠΟΑ. 1214/2017 εκκαθά¬ 
ριση, διενεργείται κατά προτεραιότητα και σε κάθε περί¬ 
πτωση πριν την παρέλευση της προθεσμίας καταβολής 
που προβλέπεται στο δεύτερο εδάφιο της παραγράφου 
50 του άρθρου 72 του ν. 4174/2013, ήτοι εντός τριάντα 
(30) ημερών από την κοινοποίηση της σχετικής πράξης 
προσδιορισμού. 


3. Στις εκκρεμείς υποθέσεις του τέταρτου και πέ¬ 
μπτου εδαφίου της παραγράφου 50 του άρθρου 72 
του ν. 4174/2013, εφόσον κατά την έναρξη ισχύος των 
διατάξεων της παραγράφου αυτής, ήτοι στις 17.1.2018, 
έχει υποβληθεί η αίτηση - ανέκκλητη δήλωση ανεπιφύ¬ 
λακτης αποδοχής της παραγράφου 3 του άρθρου 49 
του ν. 4509/2017, το πρόστιμο ή ο πρόσθετος φόρος 
μειώνεται στο εξήντα τοις εκατό (60%) αυτού, εφόσον 
η προκύπτουσα οφειλή εξοφληθεί από τον φορολογού¬ 
μενο εντός προθεσμίας τριάντα (30) ημερών από την 
κοινοποίηση της οριζόμενης στο δεύτερο εδάφιο της 
περίπτωσης α' του άρθρου 2 της απόφασης Διοικητή 
ΑΑΔΕ ΠΟΑ. 1214/2017 εκκαθάρισης. Ειδικά στις περι¬ 
πτώσεις του προηγούμενου εδαφίου, στις οποίες κατά 
την έναρξη ισχύος του ν. 4512/2018, ήτοι στις 17.1.2018, 
έχει ήδη κοινοποιηθεί η ως άνω εκκαθάριση, το πρό¬ 
στιμο ή ο πρόσθετος φόρος μειώνεται στο εξήντα τοις 
εκατό (60%), εφόσον η προκύπτουσα οφειλή εξοφληθεί 
από τον φορολογούμενο εντός προθεσμίας τριάντα (30) 
η μερών από την έναρξη ισχύος του ν. 4512/2018. 

4. Στις εκκρεμείς υποθέσεις της προηγούμενης παρα¬ 
γράφου, εφόσον κατά την έναρξη ισχύος των διατάξεων 
της παραγράφου 50 του άρθρου 72 του ν. 4174/2013, 
δεν έχει υποβληθεί η αίτηση - ανέκκλητη δήλωση ανε¬ 
πιφύλακτης αποδοχής της παραγράφου 3 του άρθρου 

49 του ν. 4509/2017 και υποβάλλεται αίτηση - ανέκ¬ 
κλητη δήλωση στο πλαίσιο εφαρμογής των διατάξεων 
της παραγράφου 50 του άρθρου 72 του ν. 4174/2013, 
διενεργείται καταρχάς εκκαθάριση, για την εφαρμογή 
των διατάξεων της παραγράφου 3 του άρθρου 49 του 
ν. 4509/2017, και το πρόστιμο ή ο πρόσθετος φόρος, 
κατά περίπτωση, μειώνεται στο εξήντα τοις εκατό (60%), 
εφόσον η προκύπτουσα οφειλή εξοφληθεί εντός προ¬ 
θεσμίας τριάντα (30) ημερών από την κοινοποίηση της 
ως άνω εκκαθάρισης. 

5. Στις πράξεις διορθωτικού προσδιορισμού του φό¬ 
ρου που έχουν ήδη κοινοποιηθεί στον φορολογούμενο 
κατά την έναρξη ισχύος των διατάξεων της παραγράφου 

50 του άρθρου 72 του ν. 4174/2013 και α) εκδόθηκαν 
από 1/1/2018 με εφαρμογή των διατάξεων της παρα¬ 
γράφου 17 του άρθρου 72 του ν. 4174/2013, όπως αυτές 
αντικαταστάθηκαν με την παράγραφο 1 του άρθρου 49 
του ν. 4509/2017 ή β) με τις οποίες επιβάλλονται τα πρό¬ 
στιμα των άρθρων 58,58Α παράγραφος 2 ή 59του ΚΦΔ 
ανεξαρτήτως του χρόνου έκδοσής τους, το πρόστιμο ή 
ο πρόσθετος φόρος μειώνεται στο εξήντα τοις εκατό 
(60%), εφόσον η προκύπτουσα οφειλή εξοφληθεί εντός 
προθεσμίας τριάντα (30) ημερών από την υποβολή της 
αίτησης - ανέκκλητης δήλωσης. 

6. Σε περίπτωση εφαρμογής της επιεικέστερης κύρω¬ 
σης, σύμφωνα με την παράγραφο 2 του άρθρου 49 του 
ν. 4509/2017, κατόπιν απόφασης της Διεύθυνσης Επί¬ 
λυσης Διαφορών ή δικαστηρίου, το πρόστιμο ή ο πρό¬ 
σθετος φόρος μειώνεται στο εξήντα τοις εκατό (60%) 
κατ' εφαρμογή της παραγράφου 50 του άρθρου 72 του 
ν. 4174/2013, εφόσον η προκύπτουσα οφειλή εξοφληθεί 
εντός προθεσμίας τριάντα (30) ημερών από την υποβολή 
της αίτησης - ανέκκλητης δήλωσης στον αρμόδιο κατά 
το άρθρο 1 της παρούσας Προϊστάμενο Δ.Ο.Υ. ή Ελεγκτι¬ 
κού Κέντρου, στο πλαίσιο εφαρμογής των διατάξεων 
της παραγράφου 50 του άρθρου 72 του ν. 4174/2013. 

7. Για υποθέσεις που εκκρεμούν ενώπιον της Διεύ¬ 
θυνσης Επίλυσης Διαφορών για τις οποίες υποβάλλε¬ 
ται αίτηση - ανέκκλητη δήλωση αποδοχής στο πλαίσιο 
εφαρμογής των διατάξεων του, ο αρμόδιος Προϊστά¬ 
μενος ενημερώνει αυθημερόν τη Διεύθυνση Επίλυσης 
Διαφορών προκειμένου να μην εξετάζεται η υποβληθεί- 
σα ενδικοφανής προσφυγή. 

Άρθρο 3 

Η παρούσα απόφαση ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2018 
Ο Διοικητής 
Γ. ΠΙΤΣΙΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην 10709/28-12-2017 απόφαση που δημοσιεύθηκε 
στο ΦΕΚ4810/29-12-2017/τ.Β'του Εθνικού Κέντρου Κοι¬ 
νωνικής Αλληλεγγύης, στη σελ. 67453, στην παρ. 1, αμέ¬ 
σως μετά τον πίνακα 1 προστίθεται το εδάφιο ως εξής: 

«Ομοίως για το ΙΔΟΧ προσωπικό των Ευρωπαϊκών 
Προγραμμάτων εγκρίνονται ετησίως για 6 ΔΕ Κοινωνι¬ 
κών Φρ./Επιμελητών Πρόνοιας/Βοηθών Νοσηλευτών 
1728 ώρες και για 6 ΥΕ Φυλάκων 1968 ώρες για εργασία 
κατά τις Κυριακές και Αργίες και για 6 ΔΕ Κοινωνικών Φρ./ 
Επιμελητών Πρόνοιας/Βοηθών Νοσηλευτών 1440 ώρες 
και για 6 ΥΕ Φυλάκων 4872 ώρες για νυχτερινή εργασία, 
συνολικού κόστους 26.300 ευρώ». 

(Από το Εθνικό Κέντρο Κοινωνικής Αλληλεγγύης) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























